وشیں واب
رجانک :سئید رئیسی
ملاجاپر گوں یک ایسایی ءُ یک جھودے ءَ ھمراہ اَت. آ جاھے روگ ءَ ات انت . یک جاھے آیاں لھتے ھلوا زرت ءُ دیم ءَ روان بوت اَنت . شپ ءَ گپت اَنت . ھلوا کم اَت بس یکے ءِ سیر ءَ اَت .
ایسایی ءَ گوشت : بیا ات انشپی گوں شُدیگیں لاپ ءَ وپس ایں . ھر یکے چہ ما انشپی شرتریں وابے بہ گِند ایت ، باندا سباہ ھما کس اے ھلوا ءَ وارت.
جاپر شپ ءِ نیم ءَ چہ واب ءَ پاد آتک ، سجھیں ھلوائے وارت ءُ وپت.
سبہ ءَ سئیں پاد آتک اَنت. ایسایی ءَ گوشت : دوشی مھتر ایسا منی واب ءََ آتک ، منی چارمی آزمان ءَ برت ءُ وتی لوگ ءِ تہ ءَ نند ایت. من اَلّم آں چہ اے واب ءَ وشتریں واب نیست انت. زوت کن اِت ھلوا ءَ بیار ات کہ بہ ورانی.
جھود ءَ درائینت : منی واب چہ تئی واب ءَ باز گھتر انت. مھتر موسا ءَ منی دست گپت ، ما ھپت تَبک ازمان ءَ گوز کت ءُ گلباگ ءَ رست ایں. آئی ءَ دیم گوں ایسایی ءَ کت ءُ گوشت ئےِ ، چارمی آزمان ءَ من تروں دیست کہ مھتر ایسا ءِ کلات دراج ءِ کشتگ اَت .
ملا جاپر ءِ باریگ رس ات ، آئی ءَ گوشت : امام مھدی منی واب ءَ آتک ءُ گوشت ئے : تئی ھمراہ یکے مھتر ایسا ءَ چارمی آزمان ءَ برتگ ءُ آ دگہ موسا ءَ گلباگ ءَ برتگ. منی بَزگّیں دوزواہ تو زمین ءَ پشت کپت ئے تا شد ءَ ترا نہ کُشتگ پادا ھلوا ءَ بہ وَر ، من ءَ تروں دل نہ بیت..
من ھم چہ واب ءَ پاد اتک آں سجھیں ھلوایوں وارت..